nvidia/miracl-vision huggingface dataset:
Rocky II (soundtrack)

Rocky II on Rockyn uusintaottelu -elokuvan soundtracklevy, joka julkaistiin vuonna 1980. Vuonna 1977 julkaistu Rocky I oli Rocky-elokuvan soundtrack. Vuonna 1983 levy sai jatkoa Tiikerinsilmä – Rocky III elokuvan soundtracklevyllä nimeltä Rocky III – Eye Of The Tiger (suom. Rocky III – Tiikerinsilmä). Albumin tuottivat päänäyttelijä, ohjaaja, käsikirjoittaja ja tuottaja Sylvester Stallone ja kappaleet säveltänyt Bill Conti jotka olivat tuottaneet myös edellisen albumin. Albumi saavutti suuren suosion kuten edeltäjänsä ja kaikki muut Rocky-levyt.
BTS

BTS voi tarkoittaa seuraavia:
Burman lippu

Myanmarin eli Burman lippu on vaihtunut eri aikoina. Myanmarin nykyinen lippu otettiin käyttöön 21. lokakuuta 2010. Sitä edeltävän lipun otti käyttöön 3. tammikuuta 1974 Burman sosialistinen tasavalta ja se säilyi pitkään myös nykyisen Myanmarin valtion lippuna, vaikka sosialistinen sotilashallinto päättyikin 1988. Myanmarin lippu koostuu keltaisesta, vihreästä ja punaisesta raidasta, joiden keskellä on viisisakarainen tähti. Raidat kuvaavat solidaarisuutta, rauhaa ja rohkeutta. 10. marraskuuta 2006 maalle ehdotettiin uutta lippua perustuslakia säätävässä kokouksessa. Uusi lippu koostuisi kolmesta saman kokoisesta vihreästä, keltaisesta ja punaisesta vaakasuorasta palkista. Lipun tangon puoleisessa yläkulmassa vihreän palkin vasemmassa päässä olisi valkoinen tähti. Vihreä symboloisi rauhaa, vakautta ja maan vehreätä ympäristöä, keltainen solidaarisuutta ja punainen urheutta ja päättäväisyyttä
Hattinin taistelu

3.–4. heinäkuuta 1187 Hattin, lähellä Tiberiasta Aijubidien voitto Jerusalemin kuningaskunta Tripolin kreivikunta Antiokian ruhtinaskunta Temppeliherrain ritarikunta Johanniittain ritarikunta Aijubidit Guy de LusignanRaymond IIBalian d'Ibelin Saladin noin 20 000 noin 30 000 Valtaosa surmattiin tai vangittiin Ei tiedossa Ḥaṭṭīnin taistelu oli ristiretkeläisten ja Saladinin johtamien aijubidien välillä käyty taistelu. Se käytiin Hattinin tulivuoren lähistöllä 3.–4. heinäkuuta 1187. Saladinin johtamat muslimit vangitsivat tai tappoivat suurimman osan ristiretkeläisten joukoista ja valloittivat nopeasti suuren osan Palestiinaa, jonka varuskunnat oli tyhjennetty Hattinin taistelussa menetetyn armeijan kokoamiseen. Katastrofaalinen tappio käynnisti ristiretkien aallon Euroopassa, jotka jatkuivat aina seitsemänteen ristiretkeen saakka. Ristiretkeläiset olivat vallanneet Jerusalemin ensimmäisen ristiretken aikana vuonna 1099 ja Palestiinaan oli perustettu Jerusalemin kuningaskunta, Antiokian ruhtinaskunta, Edessan kreivikunta ja hieman myöhemmin Tripolin kreivikunta. Valloitukset teki mahdolliseksi alueen muslimien keskinäiset erimielisyydet, mutta ristiretkeläisten saavuttua useampi muslimihallitsija pyrki yhdistämään muslimit ristiretkeläisiä vastaan. Vuoteen 1176 mennessä kurdipäällikkö, sulttaani Saladin oli kohonnut hallitsemaan Syyriaa ja Egyptiä uhaten kristittyjen alueita. Ennen Hattinin taistelua kristityt alkoivat itse kärsiä eripuraisuudesta
Tijuca

Tijuca (Tijuca on muinaistupin kieltä; suomeksi se on suo) on asuinalue Rio de Janeiron pohjoisosissa Brasiliassa. Se muodostuu Saens Peña -aukiosta, Afonso Pena -aukiosta, Usinasta ja Mudasta. Vuoden 2000 väestölaskennan mukaan alueella oli lähes 150 000 asukasta. Se rajoittuu Bandeira-aukion, Maracanãn, Vila Isabelin, Andaraín, Grajaún ja Alto da Boa Vistan asuinalueisiin. Se on Rio de Janeiron perinteisin asuinalue, ja siellä on maailman laajin kaupunkimetsä Tijucan metsä. Alueella asuu lähinnä keskiluokkaista väestöä, ja aikaisemmin siellä asui portugalilaisia siirtolaisperheitä ja upseerien perheitä. Tijucassa toimii kaksi Rio de Janeiron merkittävintä sambakoulua GRES Acadêmicos do Salgueiro ja GRES Unidos da Tijuca, jotka ovat yhteensä voittaneet yhdeksän mestaruutta. Tijucassa on myös useita faveloja kuten Salgueiro, Borel, Formiga, Turano ja Casa Branca.
Lopado­temakho­selakho­galeo­kranio­leipsano­drim­ypo­trimmato­silfio­karabo­melito­katakekhy­meno­kikhl­epi­kossyfo­fatto­perister­alektryon­opto­kefallio­kinklo­peleio­lagoio­siraio­bafe­tragano­pterygon

Lopado­­temakho­­selakho­­galeo­­kranio­­leipsano­­drim­­ypo­­trimmato­­silfio­­karabo­­melito­­katakekhy­­meno­­kikhl­­epi­­kossyfo­­fatto­perister­alektryon­opto­kefallio­kinklo­peleio­lagōio­siraio­bafē­tragano­pterygōn (m.kreik. λοπαδο­τεμαχο­σελαχο­γαλεο­κρανιο­λειψανο­δριμ­υπο­τριμματο­σιλφιο­καραβο­μελιτο­κατακεχυ­μενο­κιχλ­επι­κοσσυφο­φαττο­περιστερ­αλεκτρυον­οπτο­κεφαλλιο­κιγκλο­πελειο­λαγῳο­σιραιο­βαφη­τραγανο­πτερύγων) on kuvitteellinen ruokalaji, joka mainitaan antiikin kreikkalaisen komediakirjailija Aristofaneen komediassa Naishallitus (n. 392/391 eaa.). Kreikankielisessä sanassa on 171 kirjainta ja 78 tavua, ja sen translitteraatiossa 177 kirjainta. Se on pisin vakiintunut kirjallisuudessa esiintyvä sana ja ainakin koko antiikin Kreikan kirjallisuuden pisin. Aristofaneelle oli tyypillistä huvittaa ihmisiä komedioissaan muun muassa pitkillä ja huvittavilla yhdyssanamuodostelmilla ja luetteloilla. Hänen Naishallitukseen keksimänsä sana tarkoittaa erilaisten kala-, lintu- ja liharuokien sekä kastikkeiden yhdistelmää. Ruokalaji esiintyy komedian lopussa, suurten pitojen kohokohtana. Ruokalaji on eräänlainen voimakkaanmakuinen viillokki, joka koostuu monista yhteen laitetuista makeista ja happamista ainesosista. Ainekset ovat:
Kylpeminen

Kylpeminen tarkoittaa puhdistautumista eli peseytymistä vedellä esimerkiksi kylpyammeessa, saunassa tai luonnonvesissä. Pienet lapset pestään yleensä muovisessa vauvanammeessa. Kylpeminen voi liittyä varsinaisen peseytymisen lisäksi esimerkiksi uskonnollisiin seremonioihin tai yleiseen rentoutumiseen. Pesuhuonetta kutsutaan Suomessa edelleen kylpyhuoneeksi, vaikka seisomasuihkut ovat korvanneet kylpyammeet 1970-luvulta alkaen. Kylpylät ovat paikkoja, joissa kylpemistä, terveydenhoitoa ja virkistäytymistä varten on uima-altaita ja muita tiloja. Kylpytakki on vaate, joka saatetaan pukea peseytymisen jälkeen päälle vilvoittelua tai pukeutumistiloihin siirtymistä varten.
Rocky IV (soundtrack)

Rocky IV on Rocky IV nimisen elokuvan soundtrack vuodelta 1986.
The Rocky Stories

The Rocky Stories on Rocky, Rockyn uusintaottelu, Tiikerinsilmä – Rocky III, Rocky IV ja Rocky V elokuvien kappaleista koostuva kokoelmalevy.
Kalkunmäki

Koordinaatit: 62°24.845′N, 022°9.024′E Kalkunmäki on lähiö Kauhajoella. Kalkunmäki sijaitsee lounaaseen Kauhajoen Keskustasta. Pohjoisessa alue rajautuu Hooparankorpi-nimiseen metsäalueeseen, jossa sijaitsee Rinnemäen ulkoliikunta-alue. Kalkunmäen naapurialueet ovat koillisessa Neva-Kokko, idässä Koivisto-Kokko, lounaassa Ahtaanmaa ja luoteessa Mäkikylä. Kalkunmäessä sijaitsee Kauhajoen seurakunnan omistama Äijälän pappila, jossa on järjestetty esiopetusta. Suunnilleen keskellä kylää sijaitsee Kalkunmäen kenttä.
Jean-Luc Dehaene

Jean-Luc Joseph Marie Dehaene (7. elokuuta 1940 Montpellier, Ranska – 15. toukokuuta 2014 Quimper, Ranska) oli belgialainen poliitikko, joka toimi maansa pääministerinä vuosina 1992–1999. Hän oli kristillisdemokraattisen Christen-Democratisch en Vlaams -puolueen (CD&V) jäsen. Dehaene nimittiin talousvaikeuksiin ajautuneen Dexia-pankin pääjohtajaksi lokakuussa 2008. Dehaene syntyi Montpellier’ssa, Ranskassa hänen vanhempiensa pakoillessa toisessa maailmansodassa Saksan joukkoja. Hän oli koulutukseltaan oikeustieteen tohtori. Ennen pääsyään pääministeriksi hän oli toiminut jo mm. varapääministerinä vuodesta 1988. Dehaene istui Belgiassa senaatissa 1982–1987 ja 1995–2000 sekä edustajainhuoneessa 1987–1995. Hän pääsi Euroopan parlamentin jäseneksi vuonna 2004. Hän työskenteli Vilvoorden pormestarina vuosina 2001–2007
Valdain ylänkö

Valdain ylänkö eli Valdai (ven. Валда́йская возвы́шенность, Valdaiskaja vozvyšennost, Валда́й, Valdai) on Keski-Venäjän tasangon luoteisosassa sijaitseva ylänkö. Se sijaitsee Pietarin ja Moskovan puolivälissä Leningradin, Novgorodin, Pihkovan, Smolenskin ja Tverin alueilla. Tämä metsäinen alue on harvaan asuttua seutua, joka on luontomatkailijoiden keskuudessa kuuluisa lukuisista järvistään. Valdain ylängön tunnettuja kaupunkeja ovat esimerkiksi historiansa takia Ostaškov ja Valdai.lähde? Sen katsotaan olevan laajemman Keski-Venäjän ylängön pohjoinen muodostuma. Kun Keski-Venäjän ylänkö on pohjois-etelä-suuntainen, on Valdain ylänkö koillis-lounas-suuntainen. Se on noin 600 kilometriä pitkä ja se alkaa Ilmajärven alangon itäpuolelta ja jatkuu Äänisjärven ja Rybinskin tekojärven väliselle alueelle. Kallioperän kukkulat ja jääkauden aikana muodostuneet harjut ja päätemoreenit rytmittävät osaltaan maisemaa. Ylängön korkeudet vaihtelevat 150–250 metrin välillä (myös 180–300 metriä mpy. ). Korkein mäki, joka sijaitsee Vyšni Volotšokin lähellä, yltää 343 metrin korkeuteen (myös 346 metriä mpy
Pieni merenneito 3: Arielin tarina

Pieni merenneito 3: Arielin tarina (engl. The Little Mermaid: Ariel’s Beginning) on Walt Disneyn vuonna 2008 valmistunut Pieni merenneito -tarinoihin perustuva elokuva. Se on Pieni merenneito-elokuvasarjan kolmas ja viimeinen osa. Kuningas Triton ja hänen vaimonsa, kuningatar Athena, hallitsevat yhdessä vedenalaista Atlantiksen kaupunkia, joka on täynnä musiikkia ja naurua. Heillä on seitsemän nuorta tytärtä, joista nuorin on Ariel. Eräänä päivänä merenväen rentoutuessa merenpinnan yläpuolella laguunissa Triton lahjoittaa Athenalle soittorasian. Yhtäkkiä paikalle kuitenkin purjehtii merirosvolaiva. Kaikki muut paitsi Athena pakenevat, sillä Athena yrittää pelastaa juuri saamansa soittorasian merirosvojen kynsistä. Valitettavasti laiva murskaa kuningattaren alleen. Athenan kuolema musertaa Tritonin, joka heittää soittorasian mereen ja kieltää musiikin koko valtakunnassa. Kymmenen vuotta myöhemmin Ariel ja hänen kuusi isosiskoaan elävät tarkkojen rutiinien mukaisesti kotiopettajattarensa Marina Del Rayn ja tämän Benjamin-apulaisen komennossa. Marina inhoaa työtään ja tahtoo päästä Tritonin neuvonantajaksi, mutta kuninkaan nykyinen neuvonantaja, rapu Sebastian, on hänen tiellään
Aleksandra Sokolovskaja

Aleksandra Lvovna Sokolovskaja (ven. Александра Львовна Соколовская; 1872 – 8. maaliskuuta 1938 Alma-Ata) oli venäläinen marxilainen vallankumouksellinen ja neuvostoliittolaisen valtiomiehen Lev Trotskin ensimmäinen vaimo. Sokolovskaja oli kotoisin Mykolajivista Ukrainasta. Hän oli naimisissa Lev Trotskin kanssa vuosina 1899–1902. Silloin he olivat vankilassa karkotettuna Siperiaan. Siperiassa he saivat kaksi tytärtä, Zinaida Volkova (s. 1901) ja Nina Nevelson (s. 1902). Kun Trotski halusi paeta Siperiasta yksin kesällä 1902, Sokolovskaja hyväksyi suunnitelman. Trotskin tavattua tulevan vaimonsa Natalia Sedovan Pariisissa vuonna 1902 he pysyivät kuitenkin yhteydessä ja olivat kirjatovereita. Sokolovskajan elämästä vuoden 1902 jälkeen on tiedossa vain vähän
Inho (romaani)

Inho (ranskankielinen alkuteos La Nausée) on ranskalaisen filosofi-kirjailijan Jean-Paul Sartren kirjoittama vuonna 1938 julkaistu romaani, jonka perusaiheena on Sartren edustama eksistentialismi. Teos on ilmestynyt suomenkielisenä vuonna 1947 Juha Mannerkorven suomentamana.
Robert Schälzky

Robert Johann Schälzky (13. elokuuta 1882 Brunzeif, Itävalta-Unkari – 27. tammikuuta 1948 Lana, Italia) oli Saksalaisen ritarikunnan suurmestari vuosina 1936–1948.
Nuori Hannibal (elokuva)

Nuori Hannibal (Hannibal Rising) on vuonna 2007 valmistunut elokuva, jonka päähenkilönä nähdään Thomas Harrisin romaaneista tuttu sarjamurhaaja Hannibal Lecter. Elokuva perustuu samannimiseen romaaniin vuodelta 2006, ja sen tapahtumat sijoittuvat Lecterin nuoruuteen ennen elokuvien Uhrilampaat (The Silence of the Lambs), Hannibal ja Punainen lohikäärme (Red Dragon) tapahtumia. Elokuvan tapahtumat alkavat vuodesta 1944. Kahdeksanvuotias Hannibal Lecter (Aaran Thomas) elää vauraan aatelisukunsa omistamassa linnassa Liettuassa, kunnes toisen maailmansodan taistelut yltävät sinne. Hannibal perheineen pakenee metsän laitamilla sijaitsevaan mökkiin, jossa he aikovat oleskella kunnes on turvallista palata kotiin. Puna-armeijan panssarivaunu tulee mökille täyttämään vesisäiliöitä kunnes se joutuu taisteluun paikalle osuneen saksalaislentokoneen kanssa. Oheisessa taistelussa Hannibalin isä ja äiti menehtyvät, mutta hän jää itse eloon pikkusiskonsa Mischan (Helena-Lia Tachovská) ohella. Hannibal joutuu asumaan mökissä siskonsa kanssa talven yli kunnes joukko liettualaisia SS-sotilaita valtaa heidän talonsa saadakseen lämpöä ja ruokaa. Ruokaa ei kuitenkaan ole, ja lopulta sotilaat tekevät äärimmäisen teon ja surmaavat Mischan syödäkseen hänet. Hannibal itse selviää kunnes puna-armeijan joukot pelastavat hänet myöhemmin. Tarina jatkuu vuodesta 1952, jolloin teini-ikäiseksi kasvanut Hannibal (Gaspard Ulliel) elää orpokodissa, joka on perustettu hänen vanhempiensa linnaan. Hannibal tappaa myös yhden kiusaajistaan, josta tulee samalla hänen ensimmäinen uhrinsa
SodaStream

SodaStream on Guy Gilbyn Englannissa vuonna 1903 kehittämä kotikäyttöinen hiilihapotusjärjestelmä. SodaStream on maailman suurin alallaan ja toimii yli 40 eri maassa. SodaStream-laitteella voi valmistaa virvoitusjuomia ja soodavettä. SodaStream työllistää yli tuhat henkilöä ympäri maailman. SodaStreamin pääkonttori sijaitsee Israelissa ja tehtaat Saksassa, Ruotsissa, Israelissa, Kiinassa, Australiassa ja Yhdysvalloissa. Elokuussa 2018 PepsiCo ilmoitti ostavansa SodaStreamin 3,2 miljardilla dollarilla. Englantilainen Guy Gilby keksi SodaStream-hiilihapotuslaitteen Englannissa vuonna 1903. Makutiivisteet tulivat markkinoille vuonna 1920.  Heinäkuussa 2013 Yves Béharin SodaStreamille suunnittelema hiilihapotuslaite Source voitti kansainvälisesti arvostetun Red Dot -designpalkinnon. SodaStream toimii siten, että laitteen mukana toimitettavaan muovi- tai lasipulloon lasketaan puhdasta, mahdollisimman kylmää kraanavettä, ja siihen lisätään hiilidioksidia, joka lisää veteen hiilihappoa. Vesi hiilihapotetaan lisäämällä siihen elintarvikehiilidioksidia laitteen sisään sijoitetusta kaasupullosta. Yhdestä kaasupullosta valmistuu 50−60 litraa valmista juomaa riippuen hiilihapon määrästä
Mihail Herzenstein

Mihail Jakovlevitš Herzenstein (ven. Михаи́л Я́ковлевич Герценште́йн, Mihail Jakovlevitš Gertsenštein; 30. huhtikuuta (J: 18. huhtikuuta) 1859 Voznesensk, Hersonin kuvernementti – 31. heinäkuuta (J: 18. heinäkuuta) 1906 Terijoki) oli venäläinen professori, taloustieteilijä ja liberaalipoliitikko, jonka murhasi Terijoella venäläinen äärikansallismielinen ja antisemitistinen Mustat sotnjat -järjestö. Herzenstein kuului liberaaliin kadettipuolueeseen, ja hän oli Venäjän duuman jäsen. Hänet tunnettiin duuman maatalousasiantuntijana ja maareformin kannattajana. Herzensteinin murhaajat saatiin oikeuden eteen Suomeen vasta kolme vuotta myöhemmin. Venäjän hallitus, joka tuki salaa Musta sotnja -järjestöä, pyrki vaikeuttamaan jutun tutkimuksia kaikin tavoin, ja lopulta keisari Nikolai II armahti murhasta tuomitut jo ennen kuin he olivat aloittaneet rangaistuksen kärsimisen. Herzensteinin juttu oli aikoinaan laajalti esillä myös ulkomaisissa lehdissä. Herzenstein oli saapunut 31
Harmaahanhet

Harmaahanhet Wikispeciesissä Harmaahanhet Commonsissa Harmaahanhet (Anser) on hanhien alaheimoon kuuluva lintusuku.
Wright Cycle Company

Wright Cycle Company on yhdysvaltalaisten Wrightin veljeksten perustama polkupyöriä valmistava yritys. Yritys toimi viidellä paikkakunnalla Daytonissa, Ohiossa. Orville ja Wilbur Wright perustivat polkupyöräkorjaamon vuonna 1892. Vuonna 1896 toimintaa laajeni polkupyörien valmistukseen ja myyntiin. Wrightit keksivät itseöljyävän navan ja kehittivät polkupyörän kampien valmistustekniikkaa lisäämällä muun muassa vasemmanpuoleiseen kampeen vasenkätiset kierteet estämään polkimen aukikiertymistä ajon aikana. Veljekset käyttivät polkupyörien myynnistä saamansa tulot lentokoneisiin liittyviin kokeisiinsa.
Óssa

Óssa-vuori lännestä päin nähtynä. muokkaa - muokkaa wikitekstiä - muokkaa Wikidataa Óssa (kreik. Όσσα) eli Kíssavos (Κίσσαβος, myös Kísavos, Κίσαβος), antiikin Ossa (m.kreik. Ὄσσα), on vuori Koillis-Thessaliassa Kreikassa. Sen korkeus on 1 978 metriä ja prominenssi 1 854 metriä. Óssa sijaitsee Lárisan alueyksikön alueella Ólymposvuoren eteläpuolella lähellä pohjoisen Egeanmeren rannikkoa, linnuntietä noin 30 kilometriä koilliseen Lárisan kaupungista. Vuoren korkeimman huipun nimi on Profítis Ilías (Προφήτης Ηλίας). Óssan ja Ólympoksen erottaa toisistaan Témpin eli Tempen sola. Kreikkalaisessa mytologiassa vuori syntyi, kun kaksi jättiläistä, Otos ja Efialtes, halusivat kiivetä Ólympokselle. Siksi nämä kasasivat kokoon Óssan ja läheisen Pílio- eli Pelionvuoren. Apollon kuitenkin surmasi jättiläiset
Monikulttuurisuus Suomessa

Monikulttuurisuus muuttui Suomessa keskustelunaiheeksi, kun Suomeen alkoi 1990-luvulla tulla lisääntyvästi islaminuskoa tunnustavia turvapaikanhakijoita varsinkin Afrikasta ja Lähi-idästä. Käsite monikulttuurisuus (engl. multiculturalism) alkoi yleistyä englannin kielessä 1990-luvulta lähtien. Käsite tarkoitti englannin kielessä poliittista ohjelmaa, jossa vähemmistöön kuuluvien kulttuurien, rotujen ja kansallisuuksien tarpeet tuli ottaa erityisellä tavalla huomioon. Tämä tarkoitti usein positiivista syrjintää todellisen tasa-arvon saavuttamiseksi. Suomessa kulttuurinen monimuotoisuus on lisääntynyt 1900-luvun lopulla vilkastuneen maahanmuuton myötä. Erikoistutkija Pasi Saukkosen mukaan ulkomaalaisperäisen väestön kasvuvauhti on ollut Suomessa yksi Euroopan nopeimpia. Monikulttuurisuutta tavoitteena on yhtäältä vastustettu, toisaalta tähdennetty, että Suomi on aina ollut monikulttuurinen. Vuonna 1990 Suomessa oli käytössä 500 hengen pakolaiskiintiö, ja maassa asui 1800 kiintiöpakolaista. Tulikoiden määrä kasvoi äkkiä, kun Neuvostoliiton kautta alkoi samana vuonna saapua turvapaikanhakijoita Somaliasta ja Romaniasta. Muuttoliike herätti heti myös vastarintaa, minkä takia Oikeusministeriö julkaisi vuonna 1990 raportin Monikulttuuriseen Suomeen: oikeusministeriön asettaman kansanryhmän jäsenyyteen perustuvaa syrjintää selvittävän työryhmän muistio. Sen mukaan viranomaisten tuli varautua väestökannan muutokseen, ja tulokkaille oli varmistettava perusoikeudet
Eckhart Tolle

Eckhart Tolle (alun perin Ulrich Leonard Tölle, s. 16. helmikuuta 1948 Saksa) on saksalainen, Kanadassa asuva henkinen opettaja, luennoitsija ja kirjailija. Tolle tuli tunnetuksi vuonna 1997 julkaistulla esikoisteoksellaan Läsnäolon voima: tie henkiseen heräämiseen. Kirja on ollut The New York Timesin bestseller-listalla, ja se on käännetty vuoteen 2009 mennessä 33 kielelle. Saksassa syntynyt Tolle sanoo perheensä jättäneen Saksan hänen ollessaan 13-vuotias, minkä jälkeen hän opiskeli Lontoon yliopistossa. Hän opiskeli lyhyen ajan myös Cambridgen yliopistossa vuonna 1977 mutta ei tehnyt tohtorintutkintoaan valmiiksi. Hän on kertonut esikoiskirjansa johdannossa, kuinka hän oli 29-vuotiaaksi asti masentunut ja ahdistunut, kunnes hän sai yhtäkkisen valaistuksen ja pääsi eroon peloistaan. Tämän jälkeen hän kierteli Lontoota onnellisena irtolaisena. Hän vaihtoi etunimensä Eckhartiksi 1200-luvulla eläneen teologin Mestari Eckhartin mukaan ja lähti kiertämään Englantia henkisenä valmentajana. Sen jälkeen Tolle muutti Vancouveriin ja julkaisi esikoisteoksensa vuonna 1997. Kirjasta tuli myyntimenestys, kun Oprah Winfrey esitteli kirjan televisio-ohjelmassaan muutamaa vuotta myöhemmin
Rudolf Närjänen

Rudolf Närjänen (31. maaliskuuta 1941 Tuuteri – 26. helmikuuta 2009 Espoo) oli suomalainen kansainvälisen tason kilpameloja. Hän osallistui useisiin lajin arvokilpailuihin. Parhaana saavutuksenaan hän itse piti kanadalaiskaksikon kuudetta sijaa Berliinin MM-kilpailuissa vuonna 1966. Hänen parinaan meloi myöhemmin jääkiekkovalmentajanakin tunnetuksi tullut Kari Mäkinen. Tokion olympiakisoissa 1964 kaksikko sijoittui yhdeksänneksi. Pohjoismaiden mestaruuskisoissa Närjänen saavutti kultaa, hopeaa ja pronssia, yhden kutakin. SM-kilpailuissa hän sai yli 30 kultamitalia vuosina 1960–1970. Närjänen teki useita kansallisia ennätyksiä ja hän sai Kanoottiliiton suurmestariarvon numero 27. 1970-luvulla Rudolf Närjänen siirtyi seuransa Pirkka-Melojien nuorten juniorien valmentajaksi.
Škoda 105/120/130 M-sarja

Škoda 105/120/130 M-sarja oli AZNP:n vuosina 1983–89 valmistuksessa ollut uudistettu versio aiemmasta A-sarjasta. Vaikka uusi malli olikin ulkonäöltään hyvin samankaltainen edellisen sarjan kanssa, siihen tehdyt tekniset muutokset olivat suurimpia sitten ensimmäisen sarjavalmisteisen takamoottorisen Škodan, 1000MB-mallin. Uusi mallisto kattoi Mladá Boleslavissa valmistetut 105-, 120- ja 130-malliset sedanit ja Kvasinyssa tehdyn Rapidin eli 130 coupén. Mallistossa oli loppuvaiheessa myös yksipisteruiskutuksella varustettu 135Gli, joka oli Suomen ensimmäinen katalysaattoriauto. Takamoottori-Škodan seuraaja oli etuvetoinen Favorit. Vaikka suorituskykyarvot ovat samat kuin edeltäneen A-sarjan vastaavissa malleissa, M-sarjan Škodan moottoriin tehtiin huomattavia parannuksia. Moottoriöljyn kierrossa oli siirrytty päävirtasuodatukseen, eli kaikki voiteluöljy lukuun ottamatta jakopään ketjun voitelua, kiersi öljynsuodattimen kautta. Virranjakajan rakennetta oli uusittu. Mallin alkuvuosina tehtiin myös lukuisia muita parannuksia. Kytkinlevyn halkaisijaa kasvatettiin 180 mm:stä 190 mm:iin ja kaasuttimen malli muuttui. Samalla esiteltiin 1289 cm3:n iskutilavuudella varustettu versio 130. Iskutilavuuden kasvatus oli saatu aikaan kasvattamalla sylinterinhalkaisijaa 72 mm:stä 75,5 mm:iin
Täydellinen maailma (elokuva)

Täydellinen maailma (A Perfect World) on Clint Eastwoodin ohjaama draamaelokuva, jonka pääosissa esiintyvät Kevin Costner ja ohjaaja itse. Elokuva valmistui vuonna 1993. Elokuva alkaa Butch Haynes -nimisen rikollisen (Costner) vankilapaolla. Varastaessaan autoa hänet huomataan ja hän ottaa panttivangiksi pienen pojan (Lowther). Sheriffi Red Garnettin (Eastwood) johtama lainvalvontakoneisto aloittaa suuren takaa-ajon Teksasin halki Butchin perässä. Mukana on myös kriminologian asiantuntija (Dern). Matkan aikana lapsi ja Butch ystävystyvät, sillä poika näkee rikollisessa isähahmon, jollaista hänellä ei ole ollut. Video-oppaassa vuodelta 1994 Bello Romano pitää Täydellistä maailmaa onnistuneena kliseisestä juonikuviosta huolimatta. Hän arvostaa etenkin Costnerin eleetöntä roistohahmoa ja Eastwoodin hallittua ohjausta ja antaa elokuvalle neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever pitää elokuvaa paikoin paikallaan polkevana ja antaa sille kaksi ja puoli tähteä neljästä.
Abdecalas

Pyhä Abdecalas (tai Abdelas) oli persialainen iäkäs pappi, joka surmattiin marttyyrinä perimätiedon mukaan Persian hallitsijan Sapor II:n hallitessa yhdessä toisen papin Ananiaan ja noin sadan muun kristityn kanssa pitkänäperjantaina vuonna 345. Kreikkalainen historioitsija Sozomenus arvioi, että Saporin 40-vuotisella hallintokaudella surmattiin yhteensä noin 16 000 kristittyä. Abdecalas on Idän apostolisen kirkon pyhimys ja hänen muistopäiväänsä vietetään 21. huhtikuuta.
Keskianomalia

Keskianomalia M on taivaankappaleen paikkavektorin kulma kuvitteellisella ympyräradalla, jonka keskipiste vastaa ellipsiradan polttopisteiden keskiarvoa ja nopeus ellipsiradan keskinopeutta. Kuvitteellinen ympyrärata on apuympyrä, jota käytetään apuna kappaleen todellisen paikan laskemisessa. Keskianomalia ilmoitetaan perihelin tai vastaavan lähimmän etäisyyden suhteen ja planeetan liikkeen suuntaan. , jossa t on radalla kulunut aika ja T kiertoaika. Jos keskianomalia on täysi ympyrä eli 360 astetta tai 2*pii radiaania, kappale on kiertänyt koko taivaankappaleen. Monesti keskianomalia M ilmoitetaan radiaaneina ajan suhteen, jolloin 𝑀2−𝑀12𝜋=𝑡𝑇 jossa t on kappaleen radallaan kulkema aika, T kiertoaika, ja M2-M1 on keskianomalia M radiaaneina. Astrodynamiikassa keskianomalia M lasketaan jossa: Ja toisaalta Keplerin yhtälön mukaan: jossa:
Cape Agulhas

Cape Agulhas (joskus myös Kap Agulhas) on Afrikan mantereen eteläisin kärki, joka sijaitsee Etelä-Afrikan tasavallassa noin 175 kilometriä Hyväntoivonniemestä itään. Lännessä Atlantilla virtaa Eteläiseltä jäämereltä kylmä merivirta ja idästä Intian valtameren puolelta lämmin Agulhasinvirta. Merivirrat kohtaavat Cape Agulhasin tienoilla, mikä selittää seudun kuuluisan myrskyisyyden. Niemenkärjen pituuspiiri on sovittu Atlantin ja Intian valtamerten rajaksi.